Diari Oficial de la Generalitat Valenciana


Sumari del DOGV 5895, del 18-11-2008 (2008/13919)

Licitació número 37/07 Pl. Programa d'Actuació Integrada SUNP-5 del Pla General d'Ordenació Urbana de Sagunt.
-------------------------------------------------------------------------------------------------------------

### Dades del document

Número de DOGV
:   5895

Data del DOGV
:   18-11-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/13405


Data del document
:   16-10-2008

Organisme emissor
:   Ajuntament de Sagunt

Tipus de document
:   Licitació

Descriptors 

:   * Sagunt
    * obres públiques
    * administració local
    * licitació
    * contracte d'obres
    * pla d'urbanisme

Licitació número 37/07 Pl. Programa d'Actuació Integrada SUNP-5 del Pla General d'Ordenació Urbana de Sagunt. [2008/13941]  
I. Poder adjudicador  
I.1. Nom, direccions i punts de contacte  
Entitat local adjudicatària del programa d'actuació integrada  
Nom oficial: Ajuntament de Sagunt.  
Adreça postal: carrer Autonomia, número 2, Sagunt, província de València, Espanya.  
Localitat: Sagunt (València).  
Codi postal: 46025.  
País: Espanya.  
Unitat administrativa de l'entitat local responsable de la tramitació del programa d'actuació integrada, com a punt de contacte: Departament d'Urbanisme.  
Telèfon de contacte: 652 596 610.  
Fax de contacte: 003 625 869.  
Adreça de correu electrònic de contacte: .  
Direccions Internet: .  
Pot obtindre's més informació en:  
Vegeu els punts de contacte esmentats més amunt.  
Les bases generals reguladores del programa d'actuació integrada es troben publicades en el Butlletí Oficial de la Província de València, número 252, de data 23 d'octubre de 2006 i les bases particulars es troben publicades en el Diari Oficial de la Comunitat Valenciana, número 5870, de data 15 d'octubre de 2008. A més, poden obtindre's en els punts de contacte esmentats dalt.  
Les ofertes o sol·licituds de participació han d'enviar-se als punts de contacte esmentats més amunt.  
I.2. Tipus de poder adjudicador i principal activitat  
Institució local.  
II. Objecte del contracte  
II.1. Descripció  
II.1.1. Denominació del contracte establida pel poder adjudicador  
Programa d'actuació integrada de l'àmbit SUNP-5 del Pla General d'Ordenació Urbana de Sagunt.  
II.1.2. Tipus de contracte i emplaçament de les obres, lloc d'entrega o d'execució   
Redacció de documentació de planejament, d'instruments de gestió urbanística (projectes de reparcel·lació i d'urbanització) i d'execució d'obres, en l'àmbit anomenat SUNP-5 del Pla General d'Ordenació Urbana de Sagunt.  
II.I.3. L'anunci es referix a un contracte públic.  
II.1.4. Breu descripció del contracte  
Es tracta d'un sector de sòl urbanitzable no programat, amb els paràmetres següents:  
Superfície del sector: 49.406 m².  
Aportacions en el MSC VII: 9.881 m².  
Superfície de l'àrea de repartiment: 59.287 m².  
Índex d'edificabilitat bruta: 0,5 m²t/m²s.  
Edificabilitat total: 24.703 m²t.  
Aprofitament tipus: 0,4166 m²t/m²s.  
Zonificació: comercial i de servicis.  
II.1.5. Divisió en lots: no.  
II.1.8. Variants  
No s'admeten.  
II.2. Quantitat o extensió del contracte  
II.2.1. Extensió o quantitat total del contracte   
A l'efecte de determinar l'import del pressupost del programa d'actuació integrada que han de suportar els propietaris de l'àmbit, és necessari diferenciar entre aquells imports generats per les actuacions i obres a càrrec de l'agent urbanitzador i aquells altres imports per obres que han d'executar altres agents urbanitzadors i sobre els quals l'agent urbanitzador del present ha d'obrar com a mer gestor del cobrament.  
- Respecte dels imports generats per l'execució d'infraestructures per part d'altres actuacions de què la present és connexa o condicionada.   
Les esmentades obres tenen els següents imports, de caràcter estimatiu i pendents d'una precisió major segurament a la baixa:  
Infraestructura comuna del subministrament de l'aigua: 134.308,16 euros (IVA inclòs).  
Desdoblament de la infraestructura viària nord, vial internuclis: 360.477,00 euros (IVA inclòs).  
Infraestructura comuna d'evacuació d'aigües pluvials: 262.345, 68 euros.  
Forma de gestió de cobrament.  
Es tracta d'infraestructures en què participarà econòmicament l'àmbit en proporció al seu aprofitament, però de les quals l'execució material correspondrà a l'agent urbanitzador que se seleccione -excepte les de simple connexió- sinó només la gestió dels cobraments corresponents, per a procedir al seu abonament a favor dels agents urbanitzadors dels àmbits corresponents.  
En eixe sentit, davant la certificació aprovada per l'Ajuntament en relació amb les esmentades infraestructures comunes, procedirà l'exigència de les corresponents quantitats a l'agent urbanitzador del SUNP 5.  
L'agent urbanitzador comptarà amb un període d'un mes, comptador des de la recepció de la corresponent notificació, per a procedir a l'abonament. El desemborsament d'estes quantitats i la seua acreditació documental legitimarà a establir la seua inclusió en la següent certificació d'obres per a procedir al corresponent cobrament a càrrec dels propietaris de l'àmbit.  
- Respecte a les obres d'urbanització que han d'executar-se sota la responsabilitat de l'agent urbanitzador de l'àmbit  
El cost d'execució de les obres d'urbanització, reflectit en el PEM, no excedirà el valor de 85 €/m² urbanitzat. L'esmentat coeficient inclou totes les obres d'urbanització ordinàries i s'exceptuarà únicament el soterrament de la LAT de 66 kW d'acord amb les bases generals, que no serà preu tingut en compte per a la licitació, i que s'augmentarà a l'efecte del seu cobrament i després que la companyia l'haja fixat.  
Al seu torn, s'indicava en les bases generals que si les infraestructures foren de titularitat distinta i no s'haguera pogut determinar el preu de partida per part dels servicis tècnics municipals, s'exclouria expressament del preu màxim fixat per este Ajuntament com a preu de partida de la licitació a la baixa. No obstant, en qualsevol altra obra que puga afectar el subministrament d'energia elèctrica, s'entendrà que la connexió a xarxes de la companyia subministradora d'energia elèctrica estarà inclosa dins l'obra urbanitzadora, i es podrà realitzar increments econòmics respecte dels preus fixats en estes bases particulars en relació amb les esmentades infraestructures quan el punt de connexió donat per la companyia estiga a una distància superior a 500 m de l'àmbit, i només podrà ser objecte d'increment la part de traçat exterior a l'àmbit d'actuació.  
Igualment quedaran fora d'este límit econòmic aquelles millores en infraestructures que, sent necessàries o convenients, no hagen sigut previstes en les bases particulars i proposen els aspirants, i també quedaran fora les obres connexes que definitivament haguera d'executar l'àmbit, per no haver-hi prosperat les iniciatives encarregades de la seua concreció, les quals es valoraran atenent al preu de licitació, ja siga per coeficient ?/m², per aplicació o per extrapolació de partides.  
Així mateix es va fixar el següent criteri per a definir l'import del PEC en establir-se que mai podrà superar el 19% del PEM.  
D'altra banda s'assenyalava que no s'admetrà el cobrament, a càrrec de la propietat i per part de l'agent urbanitzador, d'honoraris professionals tècnics en imports superiors als establits com indicatius en les tarifes dels corresponents col·legis professionals. L'aspirant a agent urbanitzador ho haurà de justificar expressament en les seues proposicions juridicoeconòmiques.  
També es va establir, en les bases generals com a despeses generals, un percentatge màxim del 5% de la suma del PEC i dels honoraris professionals tècnics. Amb este percentatge s'entenen coberts els honoraris jurídics, despeses de publicacions, de notificacions, actuacions en notaria, registre de la propietat, despeses financeres, etc. En el cas que, com a conseqüència de l'aplicació de l'anterior percentatge, resultara un import inferior a 60.000 euros, en tot cas es considerarà com a import a cobrar la quantitat esmentada de 60.000 euros.  
II.2.2. Opcions: no.  
II.3. Duració del contracte o termini d'execució  
a) La presentació dels textos refosos corresponents al planejament o al projecte d'urbanització haurà de produir-se en un termini màxim d'un mes des que es notifique a l'urbanitzador l'aprovació definitiva que impose modificacions a l'alternativa tècnica.   
b) La notificació als interessats per a l'exercici de l'opció per modalitat de retribució, previst en l'article 166 de la Llei Urbanística Valenciana, haurà de practicar-se en el termini màxim d'un mes comptador des de la formalització del programa d'actuació urbanística.  
c) L'urbanitzador haurà de presentar el projecte davant l'Ajuntament en el termini màxim d'un mes des de la finalització del període per a l'opció per modalitat de retribució previst en els articles 166 de la Llei Urbanística Valenciana. A este efecte, l'urbanitzador haurà de presentar, davant l'administració actuant, l'acreditació justificativa de la pràctica de les comunicacions regulades exigibles.  
d) La presentació dels textos refosos corresponents al projecte de reparcel·lació haurà de produir-se en un termini màxim de 15 dies hàbils des que es produïsca la notificació a l'urbanitzador de les modificacions que s'han introduir en el projecte inicialment formulat.  
e) L'inici de les obres d'urbanització haurà de produir-se en el termini d'un mes des de l'aprovació definitiva del projecte de reparcel·lació, i s'acreditarà mitjançant una acta de replantejament subscrita per la direcció de les obres i, almenys, per un tècnic municipal. A este efecte, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de l'esmentada quantitat en la Tresoreria municipal.  
f) Les obres d'urbanització hauran de finalitzar en el termini màxim de 12 mesos des de l'inici. La finalització de les obres s'acreditarà per mitjà del corresponent certificat final d'obres expedit pel director facultatiu. Atés que el desenvolupament del present àmbit se subordina a l'execució d'una sèrie de connexions a infraestructures que han d'executar altres àmbits, en concret el MSC III i el SUNP V, és necessari destacar que l'acte de recepció del SUNP 5, objecte de les presents bases particulars, se subordina a la finalització efectiva de les citades infraestructures i a la seua recepció per part d'este Ajuntament. En eixe sentit, el present àmbit és una actuació connexa o condicionada a les actuacions esmentades. No obstant això, no impedirà la certificació i abonament de la integritat de les unitats d'obra executades efectivament.   
III. Informació de caràcter jurídic, econòmic, financer i tècnic  
III.1. Condicions relatives al contracte  
III.1.1. Depòsits i garanties exigits:  
Totes les proposicions dels interessats per a participar en el concurs del present programa d'actuació integrada hauran de prestar una garantia provisional per un import de 100.000 euros, en els termes i condicions exigits en la normativa que siga d'aplicació.  
Prèviament a la signatura del contracte amb l'administració actuant, l'adjudicatari del programa d'actuació integrada haurà de constituir la garantia definitiva per l'import establit en les bases particulars, o si no n'hi ha, pel 10% del valor de les càrregues d'urbanització i que acreditarà per qualsevol de les formes previstes per a la garantia provisional en estes bases. Al seu torn, el percentatge indicat es podrà incrementar dins el marge legal màxim a la vista del contingut de les proposicions plantejades o, si es donaren les circumstàncies, durant el procés selectiu que ho justifiquen.   
Finalitzat el període de garantia de les obres d'urbanització, pertocarà la devolució de la garantia definitiva. El requeriment d'esmena de defectes detectats degudament realitzat pels servicis tècnics municipals interromprà el període de garantia d'un any. Si la gravetat dels defectes esmentats fera necessària l'execució d'obres d'entitat, es podrà exigir que l'esmentada obra gaudisca parcialment d'un període propi de garantia.  
Fins que no es reba íntegrament de forma definitiva, les obres d'urbanització de tot l'àmbit no es cancel·larà la garantia definitiva. No hi pertoquen cancel·lacions parcials.  
III.1.2. Principals condicions de finançament i de pagament i/o referència a les disposicions que les regulen:  
La constitució de garantia financera asseguradora del pagament de les quotes d'urbanització en metàl·lic en cap cas serà obligatòria per al propietari sinó que la constitució d'avals o altres del mateix caràcter serà de caràcter potestatiu per al propietari que ho preferisca com a opció alternativa a l'afecció registral. Esta última es considerarà com a opció automàtica en defecte de manifestació expressa per part del propietari sobre la forma de constituir la garantia.  
Formarà part inexcusable del projecte de reparcel·lació, la memòria de les quotes d'urbanització indicatives del calendari del cobrament d'estes, així com el seu percentatge parcial.  
En ocasió de l'aprovació i la notificació a tots els interessats del projecte de reparcel·lació, i abans de l'inici de l'execució material de les obres, sense necessitat d'un acte municipal aprovatori exprés -ja que són quantitats certes derivades expressament de l'esmentat projecte- l'agent urbanitzador liquidarà en tot cas la primera certificació la qual consistirà en la liquidació dels saldos deutors i creditors dels propietaris com a conseqüència de la valoració de les indemnitzacions per demolicions de les obres i dels elements preexistents que interferisquen en la urbanització de l'àmbit, dels excessos i dels defectes d'adjudicació, de les compensacions econòmiques derivades de dissolucions de proindivisos per requeriments de copropietaris i de les compensacions en metàl·lic per inexistència d'adjudicacions en terrenys.  
L'abonament o consignació de les esmentades quantitats a què es tinga dret de cobrament per qualssevol d'estos conceptes serà requisit imprescindible per a iniciar les obres d'urbanització. L'agent urbanitzador haurà de pagar estos conceptes encara que no haja aconseguit el cobrament d'aquells propietaris que tinguen l'obligació de pagament.  
Sense perjuí de la que amb caràcter addicional s'exigisca en cada cas concret i en virtut de les corresponents peculiaritats, la documentació mínima a presentar en les certificacions d'obra per part de l'agent urbanitzador serà la següent:  
- Document en què es reflectisca la quantia per la qual es passa la certificació i el percentatge executat respecte del total d'obra, firmat per l'agent urbanitzador, l'empresa constructora i el/s director/s de l'obra.  
- Document de seguiment en què se reflectiran les obres executades, on quedaran les partides desglossades en cinc columnes: mesurament de projecte, mesurament executat a origen, mesurament de certificació, preu unitari de partida i preu total executat, a l'efecte de comprovar les partides que pateixen variació, sense haver de remuntar-se a certificacions anteriors per a esta comesa. L'orde i denominació de les partides haurà de ser el mateix que el del projecte aprovat. Este document l'hauran de firmar els mateixos agents que s'indiquen en el punt anterior.  
Les liquidacions de les quotes d'urbanització dirigides als propietaris hauran de reunir els següents requisits formals:  
- Individualització de les quantitats corresponents a cada destinatari.  
- Text íntegre de la resolució administrativa aprovatòria de la certificació d'obres.  
- Peu del recurs administratiu i judicial que procedix contra la liquidació.  
Els termes del cobrament als propietaris seran els previstos en l'article 163.2 de la Llei 16/2005, Urbanística Valenciana.  
III.1.3. Altres condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.  
III.2. Condicions de participació  
III.2.1. Podran ser urbanitzadors i promoure programes d'actuació les persones, físiques o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats, i reunisquen les condicions de legitimació, de solvència econòmica i financera, tècnica i professional que s'indicaran a continuació.  
III.2.2. Capacitat econòmica i financera:  
Serà suficient reunir un dels requisits següents:  
A. Capital social mínim.  
Atés que el PEM indicat com a punt de partida de la licitació en les bases particulars és inferior a 10 milions d'euros, el capital social mínim serà de mig milió d'euros.  
B. Disponibilitat de fons propis.  
Gaudir de la disponibilitat de fons propis que equivalga com a mínim a un 20% del pressupost d'execució de contracta del programa d'actuació integrada a què es licita.  
C. Agrupacions d'interés urbanístic.  
Aquelles que es troben legalment constituïdes, amb personalitat jurídica pública per estar degudament registrades, es considerarà que tenen solvència financera en tot cas.  
III.2.3. Capacitat tècnica:  
A. Plantilla mínima  
Tindre, com a personal en nòmina dins la plantilla de l'empresa en condició de fix, un mínim dels següents efectius:  
Un arquitecte superior i/o tècnic competent.  
Un arquitecte tècnic.  
Un enginyer tècnic industrial o de categoria superior.  
Un topògraf.  
Un llicenciat en Dret.  
B. Contractes de servicis professionals  
Qualsevol dels efectius mínims anteriors podrà ser substituït per l'acreditació de la subscripció d'un contracte de servicis professionals per al programa d'actuació integrada concret objecte de licitació amb caràcter previ a la presentació de la proposició, i durant la seua vigència.  
IV. Procediment   
IV.1. Tipus de procediment  
IV.1.1. Tipus de procediment: obert.  
IV.2. Criteris d'adjudicació  
IV.2.1. Criteris d'adjudicació:  
Atés que es tracta d'un programa l'alternativa tècnica del qual s'acompanya d'un instrument de planejament que únicament conté l'ordenació detallada en el desenvolupament de l'ordenació estructural establida en el planejament general, la puntuació de l'alternativa tècnica i de l'instrument de planejament representarà un 65% de la valoració en relació amb la proposició juridicoeconòmica, la qual representarà un 35%.  
Dins de cada una d'estes, la importància relativa és la següent:  
Per a l'alternativa tècnica:  
a) La qualitat tècnica de l'ordenació proposada. Este criteri representarà un 50% de la valoració de l'alternativa tècnica.  
b) La resolució adequada de la integració de l'actuació en el seu entorn.  
c) La millor estructuració de dotacions públiques i d'espais lliures.  
Els criteris establits en els apartats b) i c) anteriors representaran en conjunt un 20% de la valoració de l'alternativa tècnica.  
d) La qualitat tècnica de les solucions proposades per a la urbanització.  
Este criteri representarà un 10%.  
e) Inversió en programes de restauració paisatgística o d'imatge urbana dins de l'àmbit i com a objectius complementaris del programa, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Este criteri suposarà un 10% del valor total de l'alternativa tècnica.  
g) Termini d'execució del programa d'actuació integrada.  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible.  
i) Compromisos addicionals assumits voluntàriament i a càrrec seu per l'urbanitzador.  
j) Mitjans per al control de cada una de les prestacions que constitueixen l'objecte del programa.  
Els criteris establits en els apartats g), h), i) i j) anteriors representaran en conjunt un 10% de la puntuació total de l'alternativa tècnica.  
Per a la proposició juridicoeconòmica:  
a) Menor import respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat. Este criteri representarà un 35% de la valoració de la proposició juridicoeconòmica.  
b) La valoració dels terrenys, a l'efecte de fixar el coeficient de canvi per al pagament en espècie, i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient. Este criteri representarà un 30% de la valoració de la proposició juridicoeconòmica.  
c) La major proporció de terrenys propis o d'associats que hagen de quedar afectes amb garantia real inscrita en el registre de la propietat al compliment de les obligacions especials d'edificació derivades de l'aprovació del programa representarà un 25% de la valoració de la proposició juridicoeconòmica.  
d) Compromisos financers per a l'execució de les obligacions complementàries assumides voluntàriament i a càrrec seu per l'urbanitzador. Este criteri suposarà un 10% del valor total de la proposició juridicoeconòmica.  
IV.2.2. No es realitzarà cap subhasta electrònica.  
IV.3. Informació administrativa  
IV.3.1. Número de referència que el poder adjudicador assigna a l'expedient: Expedient 37/2007 Pl.  
V.3.2. Publicacions anteriors referents al mateix contracte:  
Publicació de bases generals: Butlletí Oficial de la Província de València de 23.10.2006.  
Publicació de bases particulars: Diari Oficial de la Comunitat Valenciana de 15.10.2008.  
IV.3.3. Condicions per a l'obtenció de les bases generals i particulars de programació: les bases es troben publicades íntegrament en els butlletins oficials indicats. També se'n podrà obtindre una còpia íntegra a les dependències municipals del Departament d'Urbanisme, de 08.00 a 14.00 hores, de dilluns a divendres, fins a la finalització del termini de licitació.  
IV.3.4. Termini de recepció d'ofertes i sol·licituds de participació:  
La determinació 14ª de les bases particulars aprovades estableix que: atés que es partix d'una ordenació detallada ja vigent, que només és susceptible de ser modificada en els termes indicats, es fixa un termini de tres mesos per a la presentació de proposicions al concurs.  
L'inici del còmput de l'esmentat termini començarà a comptar des de l'endemà de la data de l'última de les publicacions obligatòries practicades, siga la del Diari Oficial de la Comunitat Valenciana o siga la del Diario Oficial de la Unión Europea.  
Les proposicions dels interessats hauran de presentar-se en qualsevol dels registres de l'Ajuntament de Sagunt, dins del termini indicat i en l'horari de 08.00 hores a 14.00 hores. No serà admissible cap altre mitjà de presentació. Esta restricció només afecta la documentació subjecta als terminis de concurrència competitiva i no la resta de documents que siga necessari aportar durant la instrucció de la resta de l'expedient, que podrà fer-se per qualsevol dels mitjans previstos en la Llei 30/1992, de Règim Jurídic de les Administracions Públiques i del Procediment Administratiu Comú.  
IV.3.5. Llengua en què pot redactar-se l'oferta o sol·licitud de participació: ES (espanyol) i/o valencià.  
IV.3.6. Termini durant el qual el licitador estarà obligat a mantindre la seua oferta: set mesos.  
IV.3.7. Condicions per a l'obertura de les ofertes: l'acte d'obertura és públic.  
VI. Informació complementària   
VI.1. No es tracta de contractes periòdics.  
VI.2. No es relaciona el contracte amb un projecte o programa finançat per mitjà de fons comunitaris.  
VI.3. Informació addicional  
VI.3.1 Documentació acreditativa de la solvència tècnica, econòmica i financera.   
Capacitat econòmica i financera.  
A. Capital social mínim. Este punt s'acreditarà per mitjà d'un certificat expedit pel Registre Mercantil, d'una antiguitat no superior a tres mesos.  
B. Disponibilitat de fons propis. Si es tractara d'una persona jurídica el mitjà d'acreditació d'esta solvència serà la presentació del balanç, amb relació a l'últim exercici respecte de la data en què se sol·licite la participació, dels comptes anuals aprovats i degudament inscrits en el Registre Mercantil.  
Si es tracta d'un empresari individual i està obligat a presentar la declaració de l'impost del patrimoni, s'exigirà disposar d'un patrimoni equivalent als fons propis abans esmentats, cosa que acreditaria per mitjà de la corresponent liquidació referent a l'últim exercici respecte de la data en què se sol·licite la participació. Si no està obligat a presentar l'impost del patrimoni, se li exigirà que la declaració de l'impost de renda de les persones físiques de l'últim exercici respecte de la data en què se sol·licite la participació, figure amb ingressos empresarials de caràcter positiu.  
C. Agrupacions d'interés urbanístic. Ho acreditaran per mitjà del certificat acreditatiu de la inscripció en el Registre d'Agrupacions d'Interés Urbanístic.  
Capacitat tècnica:  
A. Plantilla mínima: s'acreditarà per mitjà de còpia compulsada dels contractes laborals corresponents, així com de l'estat d'alta en el moment de la presentació.  
A més caldrà adjuntar una còpia del certificat de la titulació acadèmica de cada un d'estos.  
B. Contractes de servicis professionals: seran acreditats per mitjà d'una còpia compulsada dels contractes de servicis professionals corresponents. A més caldrà adjuntar una còpia del certificat de la titulació acadèmica de cada un d'ells.  
VI.3.2. Documentació a presentar per cada concursant  
En el sobre A, com a documentació acreditativa de la personalitat i de la solvència, la documentació indicada en la Llei 30/2007, de Contractació del Sector Públic, que caldrà complementar-la amb el que establix la determinació 13ª de les presents bases particulars.  
En el sobre B, com a alternativa tècnica: els esmentats en l'article 126 de la Llei Urbanística Valenciana i en els corresponents del Decret 36/2007, Reglament d'Ordenació i Gestió Territorial i Urbanística.  
En el sobre C, com a proposició juridicoeconòmica: els indicats en l'article 127 de la Llei Urbanística Valenciana i en els corresponents del Decret 36/2007, Reglament d'Ordenació i Gestió Territorial i Urbanística.  
La documentació que serà objecte de valoració serà la següent:  
A. De l'alternativa tècnica  
- El pla parcial.  
- El projecte d'urbanització.  
- El document acreditatiu de la inversió en programes de restauració paisatgística o d'imatge urbana.  
- El document acreditatiu dels terminis que es proposen per al desenvolupament de l'actuació integrada i resta de compromisos de l'aspirant.  
- El document acreditatiu de l'enunciat dels objectius complementaris que es proposen de conformitat amb l'article 124.2, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal, així com si s'assumeix o no voluntàriament el compromís de construcció i gestió d'aparcament subterrani en subsòl municipal.  
B. De la proposició juridicoeconòmica  
a) El document acreditatiu de l'import de les càrregues d'urbanització, expressat en euros per metre quadrat d'edificabilitat.   
b) El document acreditatiu de la valoració dels terrenys a l'efecte de fixar el coeficient de canvi per al pagament en espècie.  
c) El document acreditatiu dels compromisos financers per a l'execució de les obligacions complementàries assumides voluntàriament i a càrrec seu per l'urbanitzador.  
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOCV de 31 de desembre de 2005) i, si és el cas, l'exigida per l'article 307 del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell de la Generalitat (DOCV de 23 de maig de 2006) a informació al públic pel termini d'un mes, en la forma i requisits assenyalats en els preceptes citats. Abans de la publicació de l'esmentat anunci, els licitadors hauran d'haver remés avís de l'inici del procediment de gestió indirecta del programa d'actuació integrada al domicili fiscal dels que consten en el Cadastre com a titulars de drets afectats per l'actuació proposada, d'acord amb el que disposa l'article 134.4 de la Llei 16/2005, de 30 de desembre, Urbanística Valenciana (DOCV de 31 de desembre de 2005).  
VI.4. Procediments de recurs  
VI.4.1. Òrgan competent per als procediments de recurs:  
(I) Nom oficial: Ajuntament de Sagunt (València).  
(II) Adreça postal: Carrer Autonomia, número 2.  
(III)Localitat: Sagunt (València).  
(IV) Codi postal: 46813.  
(V) País: Espanya.  
(VI) Unitat administrativa de l'entitat local responsable de la tramitació del programa d'actuació integrada, com a punt de contacte: Departament d'Urbanisme.  
(VII) Telèfon de contacte: 373 244 402.  
(VIII) Fax de contacte: 961 344 762.  
(IX) Adreça de correu electrònic de contacte: .  
VI.5. Data d'enviament del present anunci:  
L'anunci del concurs del programa d'actuació integrada va ser enviat al Diario Oficial de la Unión Europea el 4 de novembre de 2008.  
Sagunt, 16 d'octubre de 2008.- L'alcalde: Alfredo Castelló Sáez.